ข้อบังคับเจ้าพนักงานจราจรทางบกจังหวัดปทุมธานีข้อบังคับเจ้าพนักงานจราจรทางบกจังหวัดปทุมธานีว่าด้วยการห้ามเดินรถในช่องทางเดินรถทั้งฝั่งขาเข้าและฝั่งขาออกและห้ามจอดรถในเส้นทางเดินรถในช่วงเวลาเร่งด่วนพ.ศ. ๒๕๕๖ ด้วยปัจจุบันสภาพปัญหาการจราจรในเขตพื้นที่จังหวัดปทุมธานีมีความหนาแน่นเพิ่มขึ้นทำให้การเคลื่อนตัวของรถเป็นไปไม่สะดวกในช่วงเวลาเร่งด่วนทั้งฝั่งขาเข้าและฝั่งขาออก ก่อให้เกิดปัญหาแก่ผู้ใช้รถเป็นอันมากประกอบกับมีรถบรรทุกขนาดใหญ่ที่เคลื่อนตัวช้าได้เข้ามาใช้เส้นทางเดินรถในชั่วโมงเร่งด่วนด้วยเพื่อให้การใช้รถในช่วงเวลาเร่งด่วนเป็นไปด้วยความสะดวกและเกิดความปลอดภัยแก่ผู้ใช้รถโดยทั่วไปฉะนั้นอาศัยอำนาจตามความในมาตรา ๑๓๙ (๑) และ (๒) แห่งพระราชบัญญัติจราจรทางบก พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ และมาตรา ๓๔ ของรัฐธรรมนูญแห่งราชอาณาจักรไทย พ.ศ. ๒๕๕๐บัญญัติให้กระทำได้ประกอบกับคำสั่งกระทรวงมหาดไทย ที่ ๕๒๙/๒๕๕๕ ลงวันที่ ๗ กันยายนพ.ศ. ๒๕๕๕ แต่งตั้งผู้บังคับการตำรวจภูธรจังหวัดปทุมธานีเป็นเจ้าพนักงานจราจรทางบก จึงออกข้อบังคับดังต่อไปนี้ข้อ๑ ข้อบังคับนี้เรียกว่า ข้อบังคับเจ้าพนักงานจราจรทางบกจังหวัดปทุมธานีว่าด้วยการห้ามเดินรถในช่องทางเดินรถฝั่งขาเข้าและฝั่งขาออกและห้ามจอดรถในเส้นทางเดินรถในช่วงเวลาเร่งด่วน คือ ตั้งแต่เวลา ๐๖.๐๐ - ๐๙.๐๐ น.และตั้งแต่เวลา ๑๖.๐๐ - ๒๐.๐๐ น. ของทุกวัน (เว้นวันหยุดราชการ)ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ข้อบังคับนี้ใช้บังคับแก่ยานพาหนะบรรทุกตั้งแต่ ๖ ล้อขึ้นไป(ยกเว้นรถขนส่งผู้โดยสารประจำทางและไม่ประจำทาง) รถบรรทุกที่มีเพลาตั้งแต่ ๓เพลาขึ้นไป และรถบดถนน รถพ่วง รถแทรกเตอร์ รวมทั้งรถบรรทุกหนักอื่น ๆ เช่นบรรทุกซุง เสาเข็ม ห้ามเดินรถในเส้นทางเดินรถ ทั้งฝั่งขาเข้า - ออกในเขตพื้นที่รับผิดชอบ ดังนี้๓.๑สถานีตำรวจภูธรคลองหลวง ได้แก่ ทางหลวงแผ่นดินหมายเลข ๓๒๑๔ (ถนนสายบางขันธ์ถึงคลองห้า) ตั้งแต่สะพานข้ามทางรถไฟเชียงราก หมู่ที่ ๑๘ ตำบลคลองหนึ่ง อำเภอคลองหลวงถึงสะพานข้ามถนนมอเตอร์เวย์ หมู่ที่ ๖ ตำบลคลองสี่ อำเภอคลองหลวง๓.๒สถานีตำรวจภูธรประตูน้ำจุฬาลงกรณ์ ได้แก่ ทางหลวงแผ่นดินหมายเลข ๓๐๕ (ถนนสายรังสิตถึงนครนายก) ตั้งแต่สะพานแก้วนิมิต ตลาดรังสิต อำเภอธัญบุรี ถึงสะพานคลองสาม หมู่ที่๒ ตำบลบึงยี่โถ อำเภอธัญบุรี๓.๓สถานีตำรวจภูธรธัญบุรี ได้แก่ ทางหลวงแผ่นดินหมายเลข ๓๐๕ (ถนนสายรังสิต ถึงนครนายก)ตั้งแต่สะพานคลองสาม หมู่ที่ ๒ ตำบลบึงยี่โถ อำเภอธัญบุรี ถึงสะพานคลองเจ็ด หมู่ที่๔ ตำบลรังสิต อำเภอธัญบุรี๓.๔สถานีตำรวจภูธรคูคต ได้แก่ ทางหลวงแผ่นดินหมายเลข ๓๓๑๒ ตั้งแต่ทางแยกถนนพหลโยธิน(ปากทางเข้าถนนสายคูคต ถึงลำลูกกา) หมู่ที่ ๑๐ ตำบลคูคต อำเภอลำลูกกา ถึงสะพานข้ามคลองห้าหมู่ที่ ๕ ตำบลลาดสวาย อำเภอลำลูกกา๓.๕สถานีตำรวจภูธรลำลูกกา ได้แก่ ทางหลวงแผ่นดินหมายเลข ๓๓๑๒ (ถนนสายลำลูกกา ถึงคูคต)ตั้งแต่สะพานข้ามคลองห้า (หลักกิโลเมตรที่ ๑๑) หมู่ที่ ๑๑ ตำบลบึงคำพร้อย อำเภอลำลูกกาถึงแยกสัญญาณไฟฟ้าคลองเจ็ด (หลักกิโลเมตรที่ ๑๕.๕๐๐) หมู่ที่ ๕ ตำบลบึงคำพร้อย อำเภอลำลูกกา๓.๖สถานีตำรวจภูธรเมืองปทุมธานี ได้แก่๓.๖.๑ทางหลวงแผ่นดินหมายเลข ๓๑๑๑ ตั้งแต่แยกสันติสุข ถึงสี่แยกปทุมวิไล ตำบลบางปรอกอำเภอเมืองปทุมธานี๓.๖.๒ทางหลวงแผ่นดินหมายเลข ๓๐๓๕ ตั้งแต่จุดกลับรถหน้าองค์การบริหารส่วนจังหวัดปทุมธานีถึงสี่แยกปทุมวิไล ตำบลบางปรอก อำเภอเมืองปทุมธานีข้อ๔ข้อบังคับนี้ใช้บังคับแก่ยานพาหนะบรรทุกตั้งแต่ ๖ ล้อขึ้นไป(ยกเว้นรถขนส่งผู้โดยสารประจำทางและไม่ประจำทาง) รถบรรทุกที่มีเพลาตั้งแต่ ๓เพลาขึ้นไป และรถบดถนน รถพ่วง รถแทรกเตอร์ รวมทั้งรถบรรทุกหนักอื่น ๆ เช่นบรรทุกซุง เสาเข็ม ห้ามจอดรถในเส้นทางเดินรถทั้งฝั่งขาเข้า - ออกในเขตพื้นที่รับผิดชอบ ดังนี้๔.๑สถานีตำรวจภูธรคลองหลวง ได้แก่ ทางหลวงแผ่นดินหมายเลข ๓๒๑๔ (ถนนสายบางขันธ์ ถึงคลองห้า) ตั้งแต่สะพานข้ามทางรถไฟเชียงราก หมู่ที่ ๑๘ ตำบลคลองหนึ่ง อำเภอคลองหลวงถึงสะพานข้ามถนนมอเตอร์เวย์ หมู่ที่ ๖ ตำบลคลองสี่ อำเภอคลองหลวง๔.๒สถานีตำรวจภูธรคูคต ได้แก่ ทางหลวงแผ่นดินหมายเลข ๓๓๑๒ ตั้งแต่ทางแยกถนนพหลโยธิน(ปากทางเข้าถนนสายคูคต ถึงลำลูกกา) หมู่ที่ ๑๐ ตำบลคูคต อำเภอลำลูกกา ถึงสะพานข้ามคลองห้าหมู่ที่ ๕ ตำบลลาดสวาย อำเภอลำลูกกา๔.๓สถานีตำรวจภูธรลำลูกกา ได้แก่ ทางหลวงแผ่นดินหมายเลข ๓๓๑๒ (ถนนสายลำลูกกา ถึงคูคต)ตั้งแต่สะพานข้ามคลองห้า (หลักกิโลเมตรที่ ๑๑) หมู่ที่ ๑๑ ตำบลบึงคำพร้อย อำเภอลำลูกกาถึงแยกสัญญาณไฟฟ้าคลองเจ็ด (หลักกิโลเมตรที่ ๑๕.๕๐๐) หมู่ที่ ๕ ตำบลบึงคำพร้อย อำเภอลำลูกกา๔.๔สถานีตำรวจภูธรเมืองปทุมธานี ได้แก่ ทางหลวงแผ่นดินหมายเลข ๓๑๑๑ตั้งแต่แยกสันติสุข ถึงสี่แยกปทุมวิไล ตำบลบางปรอก อำเภอเมืองปทุมธานีทั้งนี้ตั้งแต่บัดนี้เป็นต้นไปประกาศ ณ วันที่ ๔กรกฎาคม พ.ศ. ๒๕๕๖พลตำรวจตรีสมิทธิ มุกดาสนิทเจ้าพนักงานจราจรทางบกจังหวัดปทุมธานีปริยานุช/ผู้จัดทำ๒๓ สิงหาคม ๒๕๕๖โชติกานต์/ผู้ตรวจ๓ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๒ ง/หน้า ๔๗/๒๐ สิงหาคม ๒๕๕๖